open-index/open-wikipedia-markdown huggingface dataset:
ბუნების ძეგლი

მინი|ბუნების ძეგლი პოლონეთში
**ბუნების ძეგლი**  — დაცული ტერიტორიის ერთ-ერთი სახე, რომელსაც მინიჭებული აქვს სპეციალური სტატუსი. შეესაბამება IUCN III კატეგორიას. 

ბუნების ძეგლი შეიძლება დაარსდეს ეროვნული მნიშვნელობის, შედარებით მცირე უნიკალური ბუნებრივი ტერიტორიებისა და იშვიათი ბუნებრივი და ბუნებრივ-კულტურული წარმონაქმნების დასაცავად. 

ბუნების ძეგლი საჭიროებს ეროვნული მნიშვნელობის შედარებით მცირე ტერიტორიას, სადაც იშვიათი, უნიკალური და მაღალი ესთეტიკური მახასიათებლების მქონე კომპაქტური ეკოსისტემები, ცალკეული გეოგრაფიული და ჰიდროლოგიური წარმონაქმნები, მცენარეთა ცალკეული ეგზემპლარები, ცოცხალ ორგანიზმთა ნამარხი ობიექტებია წარმოდგენილი. 

ბუნების ძეგლი შეიძლება შედიოდეს ნებისმიერი დაცული ტერიტორიების შემადგენლობაში. 

## იხილეთ აგრეთვე
* დაცული ტერიტორია
* ნაკრძალი
* ეროვნული პარკი
* დაცული ლანდშაფტი
* სახელმწიფო ნაკრძალი
* აღკვეთილი
* მრავალმხრივი გამოყენების ტერიტორია

## რესურსები ინტერნეტში 
* სსიპ დაცული ტერიტორიების სააგენტო  

## სქოლიო 
კატეგორია:გარემოს დაცვა
ქერმანი

**ქერმანი** () — ქალაქი ირანში. წარმოადგენს ქერმანის ოსტანის ადმინისტრაციულ ცენტრს და არის ამ ოსტანის სავაჭრო და სატრანსპორტო ცენტრი. დასახლებული პუნქტიდან 1076 კილომეტრში მდებარეობს ქვეყნის დედაქალაქი თეირანი. ქერმანი მდებარეობს ზღვის დონიდან 1,755 მეტრ სიმაღლეზე. 2006 წლის აღწერის მიხედვით აქ ცხოვრობდა 636.242 კაცი. 

ქალაქი გარშემორტყმულია მთებით, რომლის ჩრდილოეთითაც არის ქერმანის უდაბნო. 

## ისტორია 
ქერმანი დაარსდა თავდაცვის მიზნით, არდაშირ I-ის მმართველობის პერიოდში III საუკუნეში. 642 წელს ქერმენის სიახლოვეს მოხდა ბრძოლა, რის შემდეგაც ეს ტერიტორია მუსლიმანთა მმართველობის ქვეშე მოექცა. მერვე საუკუნისთვის უკვე ქერმანში საკმაოდ განვითარებული იყო ვაჭრობა. მეათე საუკუნისთვის ქალაქ ქერმანს ბუიდების დინასტია განაგებდა. 

1271 წელს ამ დასახლებას ესტუმრა მარკო პოლო, რის შემდეგაც ის ცენტრალური აზიისკენ გაემართა. ამ ტერიტორიაზე უკვე მოგვიანებით აქტიურად ხორციელდებოდა ხალიჩების წარმოება, რომელიც შემდგომ ექსპორტზე გადიოდა. 1794 წელს ეს დასახლება შედიოდა ზენდების მმართველობის ქვეშ, სწორედ ამ წელს ქერმანს, აღა-მაჰმად-ხანმა ალყა შემოარტყა, რამდენიმე თვის შემდეგ მან ამ დასახლების აღება შეძლო.

## რესურსები ინტერნეტში
* Kerman Disaster Management Center  
* Edareh Kar Kerman 

კატეგორია:ირანის ქალაქები
სტირლინგი (მრავალმნიშვნელოვანი)

ტოპონიმი **სტირლინგი** შეიძლება აღნიშნავდეს:

* სტირლინგი – პროვინცია შოტლანდიაში;
* სტირლინგი –  ქალაქი შოტლანდიაში;
* სტირლინგი – ქალაქი ავსტრალიაში.
მრავალმხრივი გამოყენების ტერიტორია

**მრავალმხრივი გამოყენების ტერიტორია** — დაცული ტერიტორიის ერთ-ერთი სახე, რომელსაც მინიჭებული აქვს სპეციალური სტატუსი. შეესაბამება IUCN VI კატეგორიას. 

მარავალმხრივი გამოყენების ტერიტორია იქმნება გარემოს დაცვის მოთხოვნების გათვალისწინებით ორგანიზებული და განახლებადი ბუნებრივი რესურსების გამოყენებაზე ორიენტირებული სამეურნეო საქმიანობისათვის. 

მრავალმხრივი გამოყენების ტერიტორია საჭიროებს ხმელეთის შედარებით დიდ ფართობს და/ან აკვატორიას, რომელიც წარმოადგენს წყლის აკუმულაციის, ტყეებისა და საძოვრების პროდუქტიულობას, ნადირობის, თევზჭერისა და ნადირ-ფრინველის გავრცელებას, აგრეთვე, ტურიზმისათვის საჭირო ბუნებრივ საფუძვლებს. დასაშვებია, იგი იყოს ნაწილობრივ სახეცვლილი და მოიცავდეს დასახელებებსაც. ტერიტორიაზე არ უნდა ხდებობეს ეროვნული მნიშვნელობის უნიკალური ბუნებრივი წარმონაქმნები. 

განახლებადი ბუნებრივი რესურსების მუდმივობისა და გარანტირებული მოხმარების უზრუნველსაყოფად შეიძლება ბუნების დაცვისა და მრავალმხრივი გამოყენების სხვადასხვა დასაშვები შეფარდების მქონე ზონების გამოყოფა.

## იხილეთ აგრეთვე
*დაცული ტერიტორია
*ნაკრძალი
*ეროვნული პარკი
*ბუნების ძეგლი
*სახელმწიფო ნაკრძალი
*დაცული ლანდშაფტი
*აღკვეთილი

## რესურსები ინტერნეტში
* სსიპ დაცული ტერიტორიების სააგენტო  

## სქოლიო
კატეგორია:გარემოს დაცვა
ტერეზა ლეონელი

**ტერეზა ლეონელი** (დ. 1080 — გ. 11 ნოემბერი, 1130, პოვუა-დუ-ლანოზუ) — პორტუგალიის გრაფი. ბურგუნდიული დინასტიის წარმომადგენელი. კასტილიის მეფის ალფონსო VI შვილი.  

მამამისმა ცოლად გააყოლა ბურგუნდიელ უფლისწულს ენრიკე ბურგუნდიელს მავრებთან ბრძოლაში დახმარებისათვის და სამართავად გადასცა პორტუკალეს საგრაფო, რომელიც სულ მცირე ხნის უკან წაართვა მავრებს. ასე გახდა ჰენრიხი პორტუგალიის გრაფი, რომელიც ოფიციალურად ითვლებოდა ალფონსო VI ვასალად.  1109 წელს ალფონსო VI გარდაიცვალა. მისი მემკვიდრე გახდა ტერეზას ნახევარი და ურაკა. გრაფი ჰენრი კი ლეონში შეიჭრა სამფლობელოს გაფართოების მიზნით. 

1112 წელს ენრიკე ბურგუნდიელის გარდაცვალების დროს მისი მემკვიდრე აფონსუ ენრიკეში მხოლოდ სამი წლისა იყო, მის სრულწლოვანებამდე პორტუგალიის გრაფის ტიტულს სწორედ ტერეზა ლეონელი ატარებდა. ტერეზამ უარი თქვა თავისი დის ურაკას ვასალობაზე. მათ შორის მრავალწლოვანი ბრძოლა დამთავრდა ტერეზას სამხედრო ძალების დამარცხებით, ხოლო თვით ტერეზა ალყაში მოაქციეს ლანოზოს ციხესიმაგრეში.  ტერეზამ ურაკასთან დადო სამშვიდობო ხელშეკრულება და პოლიტიკური მოწინააღმდეგეების, მაგრამ ურაკას წინააღმდეგ გაერთიანებული  არქიეპისკოპოსების  დოგო გელმირეშუს და ბურდინუ ბრაგანსელის წყალობით შეინარჩუნა პორტუგალიის საგრაფო. 

ამის შემდეგ ტერეზამ კავშირი დაამყარა გალისიის გრაფ ფერნან პერეშთან, რის შედეგადაც  შეცვალა პოლიტიკური შეხედულებები, რაც საბაბი გახდა პორტუგალიელ დიდგვაროვნებთან და ასევე საკუთარ შვილთან კონფლიქტებისა, შვილთან, რომელიც გააძევა ქვეყნიდან. 1123 წელს აფონსუმ წამოიწყო ბრძოლა დედის წინააღმდეგ და 1128 წელს გიმარაინშთან ბრძოლაში მოიპოვა გამარჯვება საკუთარი დედის სამხედრო ძალებზე.  ტერეზა დაატყვევა და მონასტერში გამოკეტა, სადაც გარდაიცვალა 1130 წელს.

## ლიტერატურა
* MATTOSO, José, D. Afonso Henriques, Círculo de Leitores e Centro de Estudos dos Povos e Culturas de Expressão Portuguesa, 1st ed., Lisboa, 2006, ISBN 972-42-3867-9978-972-42-3867-8.

კატეგორია:პორტუგალიის გრაფები
კატეგორია:დაბადებული 1080
კატეგორია:გარდაცვლილი 11 ნოემბერი
კატეგორია:გარდაცვლილი 1130
ჰამადანი

**ჰამადანი** ( – *Hamadân*, ) — ქალაქი ირანის დასავლეთ ნაწილში, ზაგროსის მთების სიახლოვეს. წარმოადგენს ამავე სახელწოდების ოსტანის ადმინისტრაციულ ცენტრს. 2005 წელს ჩატარებული აღწერის მიხედვით აქ ცხოვრობს 550.284 კაცი.

ჰამადანი ითვლება მსოფლიოში დღემდე შემორჩენილ ერთ-ერთ უძველეს ქალაქად. აქ არის მრავალი ისტორიული ძეგლი, რაც განაპირობებს ტურისტების განსაკუთრებულ დაინტერესებას ამ მხარით. ჰამადანიდან 360 კილომეტრში მდებარეობს ქვეყნის დედაქალაქი თეირანი. ჰამადანს ეკონომიკურად ხელსაყრელი ტერიტორიული მდებარეობა უკავია.

## ისტორია 
ისტორიკოსები ვარაუდობენ რომ ჰამადანის ტერიტორიაზე პირველი დასახლება ჯერ კიდევ ჩვენს ერამდე 3000 წლის წინ არსებობდა. თუმცა უძველესი ასურული წყაროების მიხედვით, ამ ტერიტორიაზე დასახლება ჩვენს ერამდე 1100 წლის წინ იყო.

ჰამადანი დაარსდა მიდიის იმპერიაში. ამჟამინდელი ჰამადანის ტერიტორიაზე იყო მიდიის იმპერიის დედაქალაქი ეკბატანა.

პართიაში ეს დასახლება ერთ-ერთი მთავარი ქალაქი იყო ქტეზიფონის შემდეგ. აქ იყო პართიის მეფეების საზაფხულო რეზიდენცია. 633 წლიდან ჰამადანი ექცევა არაბთა გავლენის ქვეშ. ბუიდების პერიოდში ეს ქალაქი მნიშვნელოვნად დაზიანდა. უკვე მოგვიანებით ეს ტერიტორია მოექცა სელჩუკების გავლენის ქვეშ.

ჰამადანი უკვე შემდგომ წლებში განსაკუთრებით დაზიანდა. ეს პროცესი გაგრძელდა სეფიანთა მმართველობის დროსაც. XVIII საუკუნეში ქალაქი აიღო ოსმალებმა, თუმცა რამდენიმე წლის შემდეგ ნადირ-შაჰმა შეძლო ქალაქის გათავისუფლება, ირანსა და ოსმალეთს შორის დადებული საზავო ხელშეკრულებით ეს ტერიტორია კვლავ ირანს დარჩა.

## დაძმობილებული ქალაქები 
* 20px კულიაბი, ტაჯიკეთი
* 20px ისპარტა, თურქეთი

## გალერეა 

File:Rython boz.jpg|ოქროს რიტონი, ირანის აქამენიდური ეპოქიდან.
File:Tomb of Esther and Mordechai exterior.jpg|ესთერის და მორდეხეის ტრადიციული საფლავი.
File:Ali_Sadr_Cave.jpg|ალი სადრის საფლავი.
File:Mausolée Baba Taher Hamedan.jpg|ბაბა ტაჰერის საფლავი.
File:Ganjnameh_inscriptions.jpg|განჯნამეჰი.

## სქოლიო 
კატეგორია:ირანის ქალაქები
ფერდინანდ I

**ფერდინანდ I** შეიძლება იყოს:

* ფერდინანდ I (არაგონი) — არაგონის სამეფოს მეფე 1412–1416 წლებში და სიცილიის სამეფოს მეფე 1410–1416 წლებში 
* ფერდინანდ I (სრი) — საღვთო რომის იმპერატორი, უნგრეთის, ბოჰემიისა და ხორვატიის მეფე
* ფერდინანდ I დიდი — კასტილიის მეფე 1035–1065 წლებში და კასტილიისა და ლეონის სამეფოს მეფე 1037 წლიდან
* ფერდინანდ I (რუმინეთი) — რუმინეთის მეფე 1914–1927 წლებში
* ფერდინანდ I — ბულგარეთის მეფე  1908–1918  წლებში.

კატეგორია:მრავალმნიშვნელოვანი
სანშუ I

** სანშუ I**  (პორ. Sancho I; დ. 11 ნოემბერი, 1154, კოიმბრა, პორტუგალიის სამეფო — გ. 26 მარტი, 1212, კოიმბრა, პორტუგალიის სამეფო) — პორტუგალიის მეფე ბურგუნდიელთა დინასტიიდან 1185–1212 წლებში. აფონსუ I და მაფალდა სავოიელის შვილი. მამის გარდაცვალების შემდეგ გახდა პორტუგალიის მე-2 მეფე.  მისი სამეფოს ცენტრი გახდა ქალაქი კოიმბრა. სანშუმ შეწყვიტა ომი მეზობლებთან გალისიის საზაღვრო ტერიტორიების კონტროლისათვის. მთელი თავისი ყურადღება გადაიტანა სამხრეთით მავრების წინააღმდეგ საბრძოლველად. თავდაპირველად მან ბრძოლით მოახერხა გადაადგილება ალგარვიმდე და ალენტეჟუმდე, მაგრამ 1190 წელს იძულებული იყო უკან დაეხია. ჯვაროსნების დახმარებით 1191 წელს მან აიღო სილვეში და ბრძანა აეგოთ სილვეშის ციხესიმაგრე, რომელიც დღეს მნიშვნელოვანი ძეგლია პორტუგალიისა და მსოფლიოს კულტურული მემკვიდრეობისათვის. 

მოულოდნელად მეფის ინტერესები ისევ ჩრდილოეთით წარიმართა, სადაც საფრთხე დაემუქრა პორტუგალიის ტერიტორიულ მთლიანობას ლეონისა და კასტილიის სამეფოების მხრიდან. სილვეში კვლავ მავრებს დარჩათ. 

სანშუ დიდ ყურადღებას უთმობდა  სახელმწიფოს ადმინისტრაციულ ორგანიზაციას, მან გაამდიდრა სახელმწიფო ხაზინა და მთელი სიმდიდრე მიმართა ხელობის განვითარებისა და საშუალო კომერსანტების მხარდასაჭერად. მისი მმართველობის დროს აშენდა მრავალი ახალი ქალაქი და სოფელი. ჩრდილოეთი პორტუგალიის მიწებში ჩაასახლა ბურგუნდიელები და ფლამანდრელები — რისთვისაც მიიღო თავისი ისტორიული სახელი — დამსახლებელი. 

მეფე ცნობილია თავისი სიყვარულით მეცნიერებისა და ლიტერატურისადმი. სახელმწიფო ხაზინიდან აფინანსებდა პორტუგალიელ ახალგაზრდებს, რომლებიც ისწავლიდნენ ევროპის უნივერსიტეტებში.  

კატეგორია:პორტუგალიის მეფეები
კატეგორია:დაბადებული  11 ნოემბერი
კატეგორია:დაბადებული 1154
კატეგორია:გარდაცვლილი 26 მარტი
კატეგორია:გარდაცვლილი 1212
შტეფან ცვაიგი

**შტეფან ცვაიგი** (დ. 28 ნოემბერი 1881, ვენა, ავსტრია – გ. 22 თებერვალი, 1942, პეტროპოლისი, ბრაზილია) — ავსტრიელი ებრაელი მწერალი. 

## ბიოგრაფია
ცვაიგი დაიბადა ავსტრიაში, კერძოდ, ქალაქ ვენაში. ვენის უნივერსიტეტში იგი სწავლობდა ფილოსოფიას და ფსიქოანალიზის თეორიას, სადაც ასევე მოღვაწეობდა ცნობილი ფსიქიატრი და ნევროლოგი, ფსიქოანალიზის მამამთავარი — ზიგმუნდ ფროიდი, რომელიც ცვაიგის უფროსი თანამედროვე, მისი მეგობარი და მკურნალი ექიმიც კი იყო. ცვაიგმა თავიდან მოკლე მოთხრობების წერა დაიწყო, რამაც საქვეყნოდ ცნობილი და პოპულარული გახადა. ამავე დროს იგი ძალიან აქტიურად თარგმნიდა მრავალ ფრანგულ ნამუშევარს გერმანულად. 1927 წელს, როდესაც შტეფან ცვაიგის ნოველების ციკლ „ჯაჭვის“ სამივე ტომი ერთდროულად გამოიცა, ავტორის მოთხოვნის შესაბამისად, სამივე წიგნი სხვადასხვა ფერის ყდაში ჩასვეს: მწვანეში, ნარინჯისფერსა და ცისფერში. მწერალს ამ მხრივაც უნდოდა ხაზი გაესვა, რომ საქმე ეხებოდა ადამიანის განცდათა ტიპოლოგიურ გამას, დალაგებულს ასაკობრივი თანამიმდევრობით: მწვანე ხატოვნად გამოხატავდა ბავშვობას, ნარინჯისფერი — სიმწიფის ხანას, ხოლო ღია ლურჯი — კლიმაქტერიული ხანდაზმულობის პერიოდს. და საერთოდაც, ემოციების ანალიზი, განცდათა ეტიოლოგიის შესწავლა ცვაიგის უდიდესი გატაცება იყო. მეორე მსოფლიო ომმა მას დიდი ტკივილი მიაყენა, როგორც ადამიანს და ასევე როგორც მწერალს. იქიდან გამომდინარე, რომ იგი ებრაელი იყო, იძულებული გახდა ავსტრიიდან წასულიყო. მან ვერსად ჰპოვა სულიერი სიმშვიდე და 1942 წლის 22 თებერვალს პეტროპოლისში თავი მოიკლა.

## ბიბლიოგრაფია
### რომანი
* „მოუთმენლობა გულისა“
* „მარია სტიუარტი“

### ნოველები
* „უცნობი ქალის წერილი“
* „ამოკით შეპყრობილი“
*„მწველი საიდუმლო“
* „საჭადრაკო ნოველა“
*„შიში“
*„მთვარის შუქით განათებული ქუჩაბანდი“
*„უხილავი კოლექცია“
*„ფანტასტიკური ღამე“

## სქოლიო
კატეგორია:ავსტრიელი მწერლები
კატეგორია:დაბადებული 1881
კატეგორია:გარდაცვლილი 1942
კატეგორია:შტეფან ცვაიგი
კატეგორია:ავსტრიელი ბიოგრაფები
კატეგორია:მამაკაცი ბიოგრაფები
კატეგორია:ავსტრიელი მამაკაცი დრამატურგები
კატეგორია:გერმანელი მამაკაცი დრამატურგები
კატეგორია:XX საუკუნის გერმანელი დრამატურგები
კატეგორია:ავსტრიელი მამაკაცი რომანისტები
კატეგორია:ავსტრიელი ჟურნალისტები
კატეგორია:XX საუკუნის ავსტრიელი რომანისტები
კატეგორია:გერმანელი მამაკაცი რომანისტები
კატეგორია:ავსტრო-უნგრელი მწერლები
კატეგორია:ებრაელი რომანისტები
კატეგორია:ებრაელი დრამატურგები
კატეგორია:XX საუკუნის ბიოგრაფები
კატეგორია:XX საუკუნის ავსტრიელი დრამატურგები
კატეგორია:მწერლები ანბანის მიხედვით
კატეგორია:ვენაში დაბადებულები
პიმენ პალესტინელი

**პიმენ პალესტინელი** (გ. 602) — მართლმადიდებელი  ეკლესიის წმინდანი, ხსენების დღე არის ძველი სტილით 27 აგვისტო, ახალი სტილით — 9 სექტემბერი. 

## ცხოვრება
ღირსი პიმენ პალესტინელი VI საუკუნეში ცხოვრობდა რუბის უდაბნოში. მის შესახებ მოგვითხრობენ ნეტარი მამები სოფრონი და იოანე „ლიმონარის“ ასსამოცდამეშვიდე თავში. ერთხელ, ზამთარში, ღირს პიმენთან ბერი აღათონიკე მივიდა სულიერი დამოძღვრის სათხოვნელად და ღამე მეზობელ მღვიმეში გაათია. დილით მან წმინდანს უთხრა, ღამის სუსხში საშინლად გავიტანჯეო, რაზეც პიმენმა მიუგო: სიცივე არც მიგრძვნია, რადგან ლომი მოვიდა, გვერდით მომიწვა და გამათბოო. „მაგრამ, - დაამატა მოსაგრემ, - უწყოდე, რომ მე მხეცები დამფლეთენ, იმიტომ, რომ როცა ერში ვცხოვრობდი და ცხვრებს ვმწყემსავდი, ჩემმა ნაგაზებმა მახლობლად მიმავალი ერთი კაცი დაფლითეს. მე შემეძლო მისი გადარჩენა, მაგრამ ეს არ გავაკეთე. სწორედ მაშინ მეუწყა, რომ ამგვარივე სიკვდილით მოვკვდებოდი“. ასეც მოხდა: სამი წლის შემდეგ პიმენ პალესტინელი მხეცებმა დაგლიჯეს. ეს მოხდა 602 წელს.

## ლიტერატურა
* „წმიდანთა ცხოვრება“, ტომი III, თბილისი, 2001 წ.
## რესურსები ინტერნეტში
*ღირსი პიმენ პალესტინელი
კატეგორია:გარდაცვლილი 602
კატეგორია:VI საუკუნის ქრისტიანი წმინდანები
ენრიკე ბურგუნდიელი

**ენრიკე ბურგუნდიელი** (დ. 1066, დიჟონი, ბურგუნდია — გ. 1 ნოემბერი, 1112, ასტორგა, ლეონი) — პორტუგალიის გრაფი. ბურგუნდიული დინასტიის და პორტუგალიის საგრაფოს დამაარსებელი. ბურგუნდიის გრაფის შვილიშვილი და კასტილიის მეფის ალფონსო VI ერთ-ერთი ცნობილი სამხედრო მეთაური.  მონაწილეობდა პირველ ჯვაროსნულ ლაშქრობაში. 

## რესურსები ინტერნეტში
* Henry of Portugal (1066-1112)

კატეგორია:პორტუგალიის გრაფები
კატეგორია:დაბადებული 1066
კატეგორია:გარდაცვლილი   1 ნოემბერი
კატეგორია:გარდაცვლილი 1112
ბურგუნდიული დინასტია (მრავალმნიშვნელოვანი)

**ბურგუნდიული დინასტია** შეიძლება აღნიშნავდეს:

*ბურგუნდიული დინასტია — პორტუგალიის სამეფო დინასტია
*ბურგუნდიული დინასტია — კასტილიისა და ლეონის სამეფო დინასტია
*უფროსი ბურგუნდიული სახლი — კაპეტინგების დინასტიის შტო
ბურგუნდიული დინასტია (პორტუგალია)

მინი|მარჯვნივ|250პქ|ენრიკე ბურგუნდიელის დროშა
**ბურგუნდიული დინასტია** — პორტუგალიის გრაფების და შემდეგ სამეფო დინასტია. უფროსი ბურგუნდიული სახლის და, შესაბამისად კაპეტინგების დინასტიის შტო. დინასტიის წარმომადგენლები პორტუგალიას მართავდნენ 1093–1383 წწ.

დინასტიის დამაარსებელი იყო ენრიკე ბურგუნდიელი, პორტუგალიის პირველი გრაფი. მისი შვილი აფონსუ I დამპყრობელი გახდა პორტუგალიის პირველი მეფე. 

1383 წელს, ფერნანდუ I გარდაცვალების შემდეგ, სამეფო ხელისუფლება გადაეცა გვერდითი შტოს ავისის დინასტიას, რომლის დამაარსებელიც გახდა ფერნანდუ I უკანონო შვილი ჟუან I, ავისის ორდენის მაგისტრი. 

## ბურგუნდიული დინასტიის მმართველები
### პორტუგალიის გრაფები
* ენრიკე ბურგუნდიელი (, ) — 1093—1112.
* ტერეზა ლეონელი (, ) — 1112—1128. ენრიკეს ცოლი
* აფონსუ ენრიკეში () — 1128—1139. შემდეგ გახდა დამოუკიდებელი პორტუგალიის პირველი მეფე.

### პორტუგალიის მეფეები
* აფონსუ I დამპყრობელი() — 1139—1185.
* სანშუ I () — 1185—1211.
* აფონსუ II *სქელი* () — 1211—1223.
* სანშუ II () — 1223—1247.
* აფონსუ III () — 1248—1279. პორტუგალიის რეგენტი 1245 წლის  21 სექტემბრიდან თავისი  ძმის გარდაცვალებამდე, როდესაც მიიღო ყველა სამეფო პრივილეგია.
* დინიშ I () — 1279—1325.
* აფონსუ IV () — 1325—1357.
* პედრუ I () — 1357—1367.
* ფერნანდუ I () — 1367—1383.

## რესურსები ინტერნეტში
* 

კატეგორია:პორტუგალიის მეფეები
კატეგორია:პორტუგალიის ისტორია
კატეგორია:მსოფლიოს სამეფო დინასტიები
Simply Red

**Simply Red**  — ბრიტანული სოულ-ჯგუფი, რომელსაც 25 წლიანი კარიერის განმავლობაში გაყიდული აქვს 50 მილიონ დისკზე მეტი. მათი მუსიკალური სტილი შეიცავს სოულის, როკის, რეგეისა და ჯაზის ელემენტებს. ჯგუფის დაარსებიდან დღემდე კოლექტივის ლიდერია მიკ ჰაკნოლი, რომელიც ყოველთვის რჩებოდა Simply Red-ში, მიუხედავად შემადგენლობის ცვლილებისა.

## დისკოგრაფია 
;სტუდიური ალბომები
**Picture Book* (1985)
**Men and Women* (1987)
**A New Flame* (1989)
**Stars* (1991)
**Life* (1995)
**Blue* (1998)
**Love and the Russian Winter* (1999)
**Home* (2003)
**Simplified* (2005)
**Stay* (2007)
* *Big Love* (2015)
* *Blue Eyed Soul* (2019)

## რესურსები ინტერნეტში
*simplyred.com - ოფიციალური საიტი
*Simply Red მსოფლიო მუსიკის მონაცემთა ბაზაში 

## სქოლიო
კატეგორია:ინგლისური პოპ-ჯგუფები
კატეგორია:1984 წელს ჩამოყალიბებული ჯგუფები
კატეგორია:2010 წელს დაშლილი ჯგუფები
სანშუ II

** სანშუ II**  (; დ. 8 სექტემბერი, 1207, კოიმბრა, პორტუგალიის სამეფო — გ. 4 იანვარი, 1248, ტოლედო, კასტილია) – პორტუგალიის მეფე ბურგუნდიელთა დინასტიიდან 1223 - 1247 წლებში. აფონსუ II და ურაკა კასტილიელის უფროსი შვილი. სამეფო ტახტი მიიღო მამამისისგან და გადასცა საკუთარ ძმას. 

## გენეალოგია

## რესურსები ინტერნეტში
* სანშუ II ენციკლოპედია ბრიტანიკა

კატეგორია:პორტუგალიის მეფეები
კატეგორია:დაბადებული 8 სექტემბერი
კატეგორია:დაბადებული 1207
კატეგორია:გარდაცვლილი 4 იანვარი
კატეგორია:გარდაცვლილი 1248
წმინდა ბენტუს სასახლე

მინი|250პქ|წმინდა ბენტუს სასახლე
მინი|250პქ|პარლამენტის დარბაზი
**წმინდა ბენტუს სასახლე** () — პორტუგალიის პარლამენტის შენობა, რომელიც მდებარეობს ლისაბონში, ბაირუ ალტუსთან ახლოს. ესტადო ნოვოს პერიოდში წმინდა ბენტუს სასახლე იყო ნაციონალური ასამბლეის () სახლი. მიმდებარე ტერიტორიაზეა პორტუგალიის პრემიერ მინისტრის ოფიციალური რეზიდენციაც.

## რესურსები ინტერნეტში 
* წმინდა ბენტუს სასახლის ვირტუალური ვიზიტი.  

## სქოლიო
კატეგორია:პორტუგალიის არქიტექტურა
ისლამშაჰრი

**ისლამშაჰრი** () — ქალაქი ირანში, თეირანის ოსტანში. წარმოადგენს ირანის დედაქალაქ თეირანის აგლომერაციის ნაწილს. მოსახლეობა 357 ათასი კაცი (2006 წლის აღწერის მიხედვით). ისლამშეჰრზე გადის თეირან-სავეს დამაკავშირებელი გზა.

## რესურსები ინტერნეტში 
* ისლამშეჰრის ადმინისტრაციის ვებ-საიტი 

კატეგორია:ირანის ქალაქები
ნიკელი

**ნიკელი** (; ქიმიური სიმბოლო — Ni) — ელემენტთა პერიოდული სისტემის მეოთხე პერიოდის, მეათე ჯგუფის (მოძველებული კლასიფიკაციით — მერვე ჯგუფის თანაური ქვეჯგუფის, VIIIბ) ქიმიური ელემენტი. მისი ატომური ნომერია 28, ატომური მასა — 58.693, tდნ — 1455 °C, tდუღ — 2730 °C, სიმკვრივე — 8.908 გ/სმ3. მოვერცხლოსფრო-თეთრი მბზინვარე ლითონი მცირე ოქროსფერი შეფერილობით ერთ-ერთია იმ ოთხი ფერომაგნიტურ ელემენტებს შორის, რომლებიც არსებობენ ოთახის ტემპერატურაზე; დანარჩენი სამია რკინა, კობალტი და გადოლინიუმი. იგი იმყოფება ქიმიურ ელემენტთა პერიოდული სისტემის მეათე ჯგუფში.

ნიკელის გამიყენების მაგალითები ცნობილია ჯერ კიდევ ქრისტეს შობამდე 3500 წლის წინათ, მაგრამ პირველად გამოყო და მისი ქიმიურ ელემენტად კლასიფიკაცია მოახდინა შვედმა ქიმიკოსმა კროონსტეტმა 1751 წელს, რომელსაც თავდაპირველად მისი შენადნობი აერია სპილენძის მინერალში. უფრო სუფთა სახით იგი მიღებული იყო 1804 წელს გერმანელი ქიმიკოსის ი. რიხტერის მიერ.

ნიკელის უდიდესი მომპოვებელი კვანძები განლაგებულია კანადაში - სადბერის კრატერი, რუსეთში - ნორილსკი და ახალ კალედონიაში. დედამიწის ქერქში ნიკელის შემცველობაა 5,8•10−3%. ლითონი კოროზიისადმი მაღალი მდგრადობით გამოირჩევა, რის გამოც მას იყენებენ სხვა ლითონების დასაფარად, მონეტების წარმოებაში, მაგნიტებსა და მრავალი საყოფაცხოვრებო ხელსაწყოსა თუ ნივთის დასამზადებლად.

## რესურსები ინტერნეტში 
* WebElements.com – ნიკელი

## სქოლიო
არდებილი

**არდებილი** (; ) — ისტორიული ქალაქი ჩრდილოეთ ირანში. სახელი არდებილი მომდინარეობს ზოროასტრული სიტყვა „ართავილიდან“, რაც წმინდა ადგილ ნიშნავს. არდებილი წარმოადგენს ამავე სახელწოდების პროვინციის ადმინისტრაციულ ცენტრს და უდიდეს ქალაქს. 2006 წლის აღწერის შედეგად აქ ცხოვრობდა 421 248 კაცი, ეთნიკური თვალსაზრისით მოსახლეობის უმრავლესობაში არიან აზერბაიჯანელები. ეს დასახლება ცნობილია თავისი ხალიჩების წარმოებით. არდებილში მდებარეობს მრავალი ისტორიული შენობა. აქ არსებული შეიხ სეფი-ად-დინის მავზოლეუმი იუნესკოს მიერ მსოფლიო მემკვიდრეობადაა აღიარებული.

არდებილი პირველად მოხსენიებულია სასანიდურ წყაროებში. შუა საუკუნეებში არდებილში საკმაოდ განვითარებული იყო ვაჭრობა. 1220 წელს ქალაქი აიღეს და დაანგრიეს მონღოლებმა, თუმცა ის მოგვიანებით აღდგა. 

## მდებარეობა 
არდებილი მდებარეობს კასპიის ზღვიდან დაახლოებით 70 კილომეტრის დაშორებით. ამ დასახლებიდან 210 კილომეტრში არის ქალაქი თავრიზი. ქალაქი მდებარეობს ზღვის დონიდან 1351 მეტრ სიმაღლეზე, დასახლების ფართობი შეადგენს 18,011 კმ²-ს.

დასახლების აღმოსავლეთით მდებარეობს მთა სავალანი (4,811 მ).

## არდებილის მნიშვნელოვანი შენობები 
* ისტორიულ-არქიტექტორული კომპლექსი (XVI—XVII სს.) შეიხ სეფი-ად-დინის მავზოლეუმი - შესულია იუნესკოს მსოფლიო მემკვიდრეობის ძეგლთა სიაში.
* მირზა ალი ალეკბერას მეჩეთი
* იმამზანდა სალეჰას მუზეუმი
* არდებილის მუზეუმი
* ძველი ხიდები რომლებიც ძირითადად სეფიანების მმართველობის პერიოდში აიგო.
* წმინდა მარიამის სომხური ეკლესია

## სქოლიო 
კატეგორია:ირანის ქალაქები
Moon Safari

***Moon Safari*** — ჯგუფ Air-ის სადებიუტო სტუდიური ალბომი, რომელიც გამოვიდა 1998 წელს. მასში შეტანილია ცნობილი ჰიტ-სინგლები Sexy Boy, Kelly Watch the Stars! და All I Need.

2008 წელს გამოვიდა ალბომის სპეციალური გამოცემა, დამატებითი DVD დისკით და კომპაქტ-დისკით სხვადასხვა კომპოზიციით,

## სიმღერების სია
### ორიგინალური გამოცემა
;შენიშვნები
* La femme d'argent-ში გამოყენებულია ედუინ სტარის  „Runnin'“-ის ნაწყვეტი.
* „Remember“-ში გამოყენებულია The Beach Boys-ის „Do It Again“-ის ნაწყვეტი.

### 2008 წლის 10 წლიანი საიუბილეო გამოცემა
;DVD
* „Eating Sleeping Waiting & Playing“ - მაიკ მილზი
* მუსიკალური ვიდეობი - Sexy Boy, Kelly Watch the Stars, All I Need და Le soleil est près de moi (EP-დან *Premiers Symptômes*).
* გრაფიკა და კადრირება.

## სქოლიო 
კატეგორია:Air-ის ალბომები
კატეგორია:1998 წლის სადებიუტო ალბომები
კატეგორია:Virgin Records-ის ალბომები
კატეგორია:Astralwerks-ის ალბომები
Premiers Symptômes

***Premiers Symptômes*** — ჯგუფ Air-ის EP დისკი, გამოცემული 1997 წელს. ალბომზე დიდი გავლენა იქონია სერჟ გენსბურის დისკმა Histoire de Melody Nelson. დისკი გამოცემულია ლეიბლზე Virgin Records.

## სიმღერების სია
#Modular Mix – 5:59
#Casanova 70  – 5:53
#Les Professionnels – 4:32
#J'ai dormi sous l'eau – 5:42
#Le soleil est près de moi – 4:52
;1999 წლის გამოცემის დამატებები
#Californie – 2:27
# Gordini Mix (Brakes On mix) – 4:22
;იაპონური გამოცემის დამატებები
#Le soleil est près de moi (რემიქსი)- 4:48
#Le soleil est près de moi (რემიქსი) - 2:37

## სქოლიო 
კატეგორია:1997 წლის EP-ები
კატეგორია:Air-ის ალბომები
კატეგორია:სადებიუტო EP-ები
კატეგორია:Virgin Records-ის EP-ები
თვითმკვლელი ქალწულები (საუნდტრეკი)

***The Virgin Suicides*** — ჯგუფ Air-ის დისკი, საუნდტრეკი ფილმიდან „თვითმკვლელი ქალწულები“. ალბომი გამოვიდა 2000 წლის თებერვალში. აგრეთვე გამოვიდა კიდევ ერთი საუნდტრეკი, რომელზეც წარმოდგენილია გილბერტ ო'სალივანის, ტოდ რუნდგრენისა და ჯგუფის Heart მუსიკა.

## სიმღერების სია 
ყველა სიმღერის ავტორები - ნიკოლა გოდენი და ჟან-ბენუა დუნკელი, გარდა „Playground Love“-ის (თომას მარსი, გოდენი და დუნკელი)

## ჩარტები
## სერტიფიცირებები
## სქოლიო 
კატეგორია:Air-ის ალბომები
კატეგორია:Astralwerks-ის ალბომები
კატეგორია:2000 წლის საუნდტრეკები
10 000 Hz Legend

***10 000&nbsp;Hz Legend*** — ჯგუფ Air-ის სტუდიური ალბომი, გამოცემული 2001 წელს. ალბომი გამოირჩევა ხანგრძლივი კომპოზიციებით და უფრო მეტი ელექტრონული ჟღერადობით. ამ ალბომზე მუშაობისას ჯგუფი თანამშრომლობდა ბექთან და Buffalo Daughter-თან.

## სიმღერების სია
## ჩარტები
### ყოველკვირეული ჩარტები
### სერტიფიცირებები 
## სქოლიო 
კატეგორია:2001 წლის ალბომები
კატეგორია:Air-ის ალბომები
კატეგორია:Astralwerks-ის ალბომები
აძუტი-მომოიამა

**აძუჩი-მომოიამა** (იაპ. 安土桃山時代) — პერიოდი 1568/1573-1600/1603 წწ. პერიოდის სახელწოდება მომდინარეობს გეოგრაფიული ფაქტორიდან. აძუჩის ციხესიმაგრე (შიგას პრეფექტურა) და მომოიამას ციხესიმაგრე (კიოტო).

ამ ეპოქაში დასრულდა იაპონიის ფეოდალური დაყოფა, რაც დაკავშირებულია ოდა ნობუნაგას (იაპ.織田 信長), ტოიოტომი ჰიდეიოშის (იაპ.豊臣 秀吉) და ტოკუგავა იეასუს (იაპ.徳川 家康) სახელებთან, რომლებიც იაპონიის ისტორიაში შევიდნენ, როგორც ”ქვეყნის სამი გამაერთიანებელი”.

## ლიტერატურა 
* 

კატეგორია:იაპონიის ისტორია
ყაზვინი

**ყაზვინი** () — ქალაქი ირანში. მდებარეობს ქვეყნის ჩრდილო-დასავლეთ ნაწილში. ამავე სახელწოდების ოსტანის ადმინისტრაციულ ცენტრი და უდიდესი ქალაქი. 2005 წლის აღწერის შედეგად აქ ცხოვრობდა 331.409 კაცი. 

დასახლებიდან 165 კილომეტრში მდებარეობს ქვეყნის დედაქალაქი თეირანი. ყაზვინი მდებარეობს ზღვის დონიდან დაახლოებით 1800 მეტრ სიმაღლეზე. აქ კლიმატი ცივი, მაგრამ მშრალია. ქალაქის კლიმატზე უდიდესი გავლენას ახდენს სამხრეთით არსებული ელბურსის მთები. 

ქალაქ ყაზვინის მოსახლეობის უმრავლესობაში არის სპარსული მოსახლეობა, აქ მცხოვრებთათვის მთავარი სასაუბრო ენა არის სპარსული. მიუხედავად ამისა ყაზვინში აგრეთვე საუბრობენ: ქურთულ, აზერბაიჯანულ და ლურის ენებზე.

ყაზვინი დაარსებული იყო ჯერ კიდევ უძველეს დროში. ქალაქის ტერიტორიაზე და მის სიახლოვეს არის 2,000-ზე მეტი არქეოლოგიური და არქიტექორული ძეგლი. 644 წელს ქალაქი არაბებმა აიღეს, სწორედ ამ პერიოდში ეს ტერიტორია მუსლიმანების გავლენის ქვეშ მოექცა. 1210 წელს თამარ მეფის მიერ ირანში სალაშქროდ გაგზავნილმა ქართულმა ჯარმა ყაზვინი აიღო. უკვე XIII საუკუნისთვის ქალაქს მონღოლები იღებენ. ყაზვინიდან 100 კილომეტრში მდებარეობდა ალამუტის ციხესიმაგრე. 

სეფიანთა პერიოდში ყაზვინს განსაკუთრებული ფუქციები დაეკისრა, ეს დასახლება გარკვეული პერიოდი სეფიანთა იმპერიის დედაქალაქიც იყო.

## რესურსები ინტერნეტში 
* Satellite Picture by Google Maps
* FallingRain Map - elevation = 1285 m (Red dots are railways) 
* towers profile 

კატეგორია:ირანის ქალაქები
კატეგორია:ირანის ყოფილი დედაქალაქები
Dream Theater

**Dream Theater** — ამერიკული პროგრესული მეტალ-ჯგუფი, ჩამოყალიბებული 1985 წელს სახელწოდებით „Majesty“. მისი დამაარსებლები იყვნენ მაიკ პორტნოი, ჯონ მაიანგი და ჯონ პეტრუჩი. მიუხედავად იმისა, რომ დრო და დრო შემადგენლობა იცვლებოდა, Dream Theater-ში კვლავ რჩებოდნენ ორიგინალური წევრები. 2010 წელს პორტნოიმ ოფიციალურად დატოვა კოლექტივი, სხვა წევრებთან უთანხმოების გამო.

წლების მანძილზე Dream Theater იქცა წარმატებულ ჯგუფად პროგრესული მეტალის ჟანრში. მიუხედავად იმისა, რომ მისი ყველაზე პოპულარული სიმღერა იყო Pull Me Under (1992), დღემდე ჯგუფის ჩანაწერები წარმატებით იყიდება.

გარდა ყველაფრისა, Dream Theater ცნობილია იმით, რომ მისი მონაწილეები სხვა პროექტებშიც ჩნდებიან. მაგალითად, ჯონ პეტრუჩი მონაწილეობდა *G3*-ის პროექტში. მაიკ პორტნოი ამჟამად სუპერჯგუფ Transatlantic-ის წევრია.

2009 წელს ჯგუფის ალბომმა *Black Clouds & Silver Linings* წარმატება იქონია ბილბორდის საუკეთესო 200-ეულში (#6) და ევროპულ ჩარტში.

25 აპრილს, 2011, ჯგუფმა YouTube-ზე დაიწყო სამეპიზოდიანი დოკუმენტური სერიალი *The Spirit Carries On*. იგი მიზნად ისახავდა მაიკ პორტნოის ჩანაცვლებას. 2011 წლის 29 აპრილს, Dream theater-მა ოფიციალურად გამოაცხადა, რომ მაიკ მანჯინი მათი ახალი დრამერი იქნებოდა

## დისკოგრაფია 
;სტუდიური ალბომები
* *When Dream and Day Unite* (1989)
* *Images and Words* (1992)
* *Awake* (1994)
* *Falling into Infinity* (1997)
* *Metropolis Pt. 2: Scenes from a Memory* (1999)
* *Six Degrees of Inner Turbulence* (2002)
* *Train of Thought* (2003)
* *Octavarium* (2005)
* *Systematic Chaos* (2007)
* *Black Clouds & Silver Linings* (2009)
* *A Dramatic Turn of Events* (2011)
* *Dream Theater* (2013)
* *The Astonishing* (2016)
* *Distance over Time* (2019)
* *A View from the Top of the World* (2021)
* *Parasomnia* (2025)

## რესურსები ინტერნეტში 
* ოფიციალური საიტი
* ოფიციალური ინგლისურენოვანი ფან-კლუბი


კატეგორია:ამერიკული როკ-ჯგუფები
კატეგორია:ამერიკული პროგრესული მეტალ ჯგუფები
კატეგორია:1980-იანი წლების მუსიკალური ჯგუფები
კატეგორია:1990-იანი წლების მუსიკალური ჯგუფები
კატეგორია:2000-იანი წლების მუსიკალური ჯგუფები
კატეგორია:ამერიკული პროგრესული როკ-ჯგუფები
სადუ

მინი|მარჯვნივ|200პქ|მდინარე სადუ
**სადუ** () — მდინარე სამხრეთ პორტუგალიაში. იგი ერთ-ერთი მთავარი მდინარეა ქვეყანაში. მიედინება სამხრეთიდან ჩრდილოეთის მიმართულებით 175 კმ. ჩაედინება ატლანტის ოკეანეში.

მდინარეს სოფლის მეურნეობისთვის, სარწყავად იყენებენ. ძირითადად ბრინჯის, სიმინდის და სხვა ბოსტნეული კულტურების მოსარწყავად.

## იხილეთ აგრეთვე 
* პორტუგალიის მდინარეების სია

## რესურსები ინტერნეტში
* Roazes do Estuário do Sado 
* Sítio da Reserva Natural do Estuário do Sado 
* Rio Sado no sítio do INAG 
* Observação de aves no estuário do Rio Sado

კატეგორია:პორტუგალიის მდინარეები
კოიმბრა

**კოიმბრა** (; ) — ქალაქი ჩრდილოეთ-დასავლეთ  პორტუგალიაში. მდებარეობს ცენტრალურ რეგიონში.  ლისაბონიდან დაშორებულია 182 კილომეტრით, მდინარე მონდეგუს სანაპიროზე. ძველი ადმინისტარციული დაყოფით შედის ბეირა-ლიტორალის  შემადგენლობაში. 

## მოსახლეობა 
## ისტორია 
ქალაქი დაარსდა  1111 წელს და გარკვეული პერიოდის განმავლობაში ასრულებდა პორტუგალიის დედაქალაქის ფუნქციებს.

2004 წელს კოიმბრის სტადიონ სიუდად-დე-კოიმბრაზე  იმართებოდა,  ფეხბურთში ევროპის ჩემპიონატის მატჩები.

## დაძმობილებული ქალაქები 
*  ბეირა () 
*  დამან-ი-დიუ (,  ) 
*  დილი () 
*  ილიასი () 
*  კურიტიბა () 
*  კემბრიჯი () 
*  მინდელუ () 
*  პადუა () 
*  პუატიე () 
*  სალამანკა () 
*  სან-პაულუ () 
*  სანტა-კლარა () 
*  სანტოსი () 
*  სანტიაგო-დე-კომპოსტელა () 
*  სარაგოსა () 
*  ფესი (, )  
*  ჰალე () 
*  ექს-ან-პროვანსი ( 
*  ეში (, )
*  იაროსლავლი

## რესურსები ინტერნეტში 
* მუნიციპალიტეტის ოფიციალური საიტი
* *Verdes Anos* — Fado

კატეგორია:პორტუგალიის ქალაქები
პორტუგალიის კონსტიტუცია

მინი|პორტუგალია

**პორტუგალიის** პირველი **კონსტიტუცია** შეიქმნა 1822 წელს. შემდგომ კონსტიტუციებს რევოლუციები უძღვებოდა წინ 1826 წელს, 1838 წელს (ლიბერალური ომები), 1911 წელს (1910 წელს რესპუბლიკური რევოლუცია), 1933 წელს (1926 წლის, 28 მაისის სახელმწიფო გადატრიალება, ) და 1976 წელს (მიხაკების რევოლუცია).

## რესურსები ინტერნეტშიks
*1976 წლის კონსტიტუციის ტექსტი ინგლისურად
*1976 წლის კონსტიტუციის ტექსტი  და 5 შეტანილი ცვლილება პორტუგალიურად  
*პორტუგალიის კონსტიტუციის ტექსტი 7 რევიზიით, ინგლისურად
პორტუგალიის მდინარეების სია

thumb|right|250px|დუერო
thumb|right|250px|მირა
thumb|right|250px|სადუ
**პორტუგალიის მდინარეებმა** ჩამოაყალიბა შედარებით მკვრივი ქსელი. პორტუგალიის ტერიტორიაზე მდებარეობს პირენეს ნახევარკუნძულის უმსხვილესი მდინარეების ქვემო დინებები: დორუ (დუერო), ტეჟუ (ტახო) და  გვადიანა. მდინარეები ძირითადად წვიმის წყლით საზრდოობენ. მდინარეების ხასიათდებიან წყალდიდობით ზამთარში და გაზაფხულზე და წყალმცირობით ზაფხულში. მთიან ტერიტორიაზე მდინარეები მიედინებიან ვიწრო და ღრმა ხეობაში, აქვთ დიდი ენერგეტიკული მარაგი, ხოლო ვაკეზე გამოსვლის შემდეგ აქტიურად გამოიყენებენ სარწყავად..

## მდინარეების სია 
პორტუგალიის ყველაზე გრძელი მდინარეების სია.

## სქოლიო
*
ბაიშუ-ალენტეჟუ

მინი|მარჯვნივ|150პქ|ბაიშუ-ალენტეჟუ
**ბაიშუ-ალენტეჟუ** () –  პორტუგალიის ისტორიული პროვინცია. არსებობდა 1936—1976 წლებში. დედაქალაქი იყო ბეჟა. მოიცავდა დღევანდელ 18 მუნიციპალიტეტს.

კატეგორია:პორტუგალიის ისტორიული პროვინციები
ბეირა-ბაიშა

მინი|მარჯვნივ|150პქ|ბეირა-ბაიშა
**ბეირა-ბაიშა** () –  პორტუგალიის ყველაზე მცირედ დასახლებული ისტორიული პროვინცია. არსებობდა 1936—1976 წლებში. დედაქალაქი იყო კაშტელუ-ბრანკუ. 1967 წელს მისი ფართობი იყო 2,9 ათ.  კმ², ხოლო მოსახლეობა 500 ათასი კაცი.  მოიცავდა დღევანდელ 13 მუნიციპალიტეტს.

კატეგორია:პორტუგალიის ისტორიული პროვინციები
ტამეგა (მდინარე)

[მინი|250პქ|მდინარე ტამეგა ქალაქ [შავიში|შავიშთან]]
**ტამეგა** (; ) — მდინარე  პორტუგალიასა და ესპანეთში. სათავეს იღებს  ესპანეთის ტერიტორიაზე გალისიაში  ზღვის დონიდან 960 მეტრზე და ერთვის მდინარე დორუს. სიგრძე  — 145 კმ.  წყლის დონე საკმაოდ დაბალია, მთელი დინების მანძილზე აგებულია რამდენიმე პატარა კაშხალი, ამის გამო გადაზიდვებისთვის მდინარე არ გამოიყენება. 

## იხილეთ აგრეთვე
* პორტუგალიის მდინარეების სია

კატეგორია:პორტუგალიის მდინარეები
კატეგორია:ესპანეთის მდინარეები
დორუ-ლიტორალი

მინი|მარჯვნივ|150პქ|დორუ-ლიტორალი
**დორუ-ლიტორალი** () — პორტუგალიის  ისტორიული პროვინცია. არსებობდა 1936—1976 წლებში. დედაქალაქი იყო პორტუ.  პროვინცია გაუქმდა 1976 წლის ადმინისტრაციული რეფორმის შედეგად. 

## რესურსები ინტერნეტში
კატეგორია:პორტუგალიის ისტორიული პროვინციები
ჩარლზ პერსი სნოუ

**ჩარლზ პერსი სნოუ** (; დ. 15 ოქტომბერი, 1905, ინგლისი, ლესტერი — გ. 1 ივლისი, 1980) —  ინგლისელი მწერალი, ფიზიკოსი და სახელმწიფო მოღვაწე.

ჩარლზ პერსი სნოუ 1905 წლის 15 ოქტომბერს დაიბადა ლესტერში, ინგლისში.

ეს ადამიანი არა მხოლოდ მწერალი იყო, მას სხვა გაქანებებიც ჰქონდა და სხვა სფეროებშიც წარმატებული იყო. ინგლისელი მწერალი, ფიზიკოსი და სახელმწიფო მოღვაწე თავის ქვეყანაში უდიდესი პატივისცემით სარგებლობდა.

განათლება იქვე, ლესტერში, ადგილობრივ კოლეჯში მიიღო, რის შემდეგაც კემბრიჯის უნივერსიტეტი დაამთავრა. 1930 წლიდან პედაგოგიურ მღვაწეობას ეწეოდა. 1961-1964 წლებში კი სენტ-ენდრიუსის უნივერსიტეტში არჩეული რექტორი იყო.

სწავლის დამთავრების შემდეგ აქტიურად ჩაერთო პოლიტიკურ ცხოვრებაში. სხვადასხვა პოსტს იკავებდა დიდი ბრიტანეთის ლეიბორისტულ მთავრობაში.

პოლიტიკური და საზოგადოებრივი მოღვაწეობის პარალელურად სნოუ აქტიურად წერდა და ამ საქმისთვის არასდროს უღალატია.

დეტექტივი „სიკვდილი იალქნის ქვეშ“ (1932 წელი), ჩარლზ სნოუს პირველი გამოქვეყნებული ნაწარმოებია, რომელიც დღემდე უდიდესი პოპულარობით სარგებლობს მკითხველებს შორის.

## ლიტერატურა 
* მსოფლიო დეტექტივების სეიფი, ტომი 11, თბილისი, 2010.

## სქოლიო
კატეგორია:ინგლისელი მწერლები
კატეგორია:დეტექტიური ჟანრის მწერლები
კატეგორია:დაბადებული 1905
კატეგორია:გარდაცვლილი 1980
კატეგორია:მწერლები ანბანის მიხედვით
ეშტრემადურა

მინი|მარჯვნივ|150პქ|ეშტრემადურა
**ეშტრემადურა** () –  პორტუგალიის ისტორიული პროვინცია. არსებობდა 1936-1976 წლებში. დედაქალაქი იყო ლისაბონი. 1974 წელს მისი ფართობი იყო 7,95  ათ.  კმ², ხოლო მოსახლეობა 2 მლნ 234  ათასი კაცი.  მოიცავდა დღევანდელ 29 მუნიციპალიტეტს.

კატეგორია:პორტუგალიის ისტორიული პროვინციები
ტრაზ-უჟ-მონტიში და ალტუ-დორუ

მინი|მარჯვნივ|150პქ|ტრაზ-უჟ-მონტიში და ალტუ-დორუ
**ტრაზ-უჟ-მონტიში და ალტუ-დორუ** () — პორტუგალიის ისტორიული პროვინცია. არსებობდა 1936-1976 წლებში. დედაქალაქი იყო ვილა-რეალი. 1970 წელს მისი ფართობი იყო 10 ათ. კმ², ხოლო მოსახლეობა 600 ათასი კაცი.  მოიცავდა დღევანდელ 31 მუნიციპალიტეტს. პროვინციის მეღვინეობის რეგიონი ალტუ-დორუ შეტანილია იუნესკოს მსოფლიო მემკვიდრეობის ძეგლების სიაში. 

## რესურსები ინტერნეტში 
* Portal de Trás-os-Montes e Alto Douro

კატეგორია:პორტუგალიის ისტორიული პროვინციები
ზეზერე

მინი|250პქ|მდინარე ზეზერე
**ზეზერე** () — მდინარე  პორტუგალიაში. სათავეს იღებს  სერა-დე-იშტრელას  მთებში ზღვის დონიდან 1900 მეტრ სიმაღლეზე და ერთვის მდინარე ტეჟუს. სიგრძე  — 242 კმ.  აუზის ფართობია 5043  კმ². მდინარეზე აგებულია 3 ჰესი, რომლებიც ყოველდღიურად გამოიმუშავებენ 700 მლნ კილოვატ/საათს. 

## იხილეთ აგრეთვე
* პორტუგალიის მდინარეების სია

კატეგორია:პორტუგალიის მდინარეები
პორტუგალიის ისტორიული პროვინციები

მინი|მარჯვნივ|200პქ|პორტუგალიის ისტორიული პროვინციები
**პორტუგალიის ისტორიული პროვინციები** — პროტუგალიის ახალმა მმართველობამ ესტადო-ნოვომ გადაწყვიტა შეეცვალა ქვეყნის ადმინისტრაციული მოწყობა. აღნიშნული ადმინისტრაციული რეფორმა გაწერილი იყო  პორტუგალიის 1933 წლის კონსტიტუციაში. 

პროვინციები შეიქმნა 1936 წელს გეოგრაფ ამორინ ჟირანუს გამოკვლევების მიხედვით, რომლებიც გამოაქვეყნა 1927-1930 წწ. შორის პერიოდში. ამ რეფორმის შედეგად კონტინენტური პორტუგალია დაიყო 11 პროვინციად: 

*ალგარვი
*ალტუ-ალენტეჟუ
*ბაიშუ-ალენტეჟუ
*ბეირა-ალტა
*ბეირა-ბაიშა
*ბეირა-ლიტორალი
*დორუ-ლიტორალი
*ეშტრემადურა
*მინიუ
*რიბატეჟუ
*ტრაზ-უჟ-მონტიში და ალტუ-დორუ

*
კატეგორია:პორტუგალიის გეოგრაფია
პორტუგალიის პარლამენტი

მინი|პარლამენტის დარბაზი

**პურტუგალიის პარლამენტი** (), განთავსებულია ლისაბონის ისტორიულ შენობაში, რომელსაც ეწოდება წმინდა ბენტუს სასახლე (), ბენედიქტელთა ძველი მონასტრის ადგილას. „წმინდა ბენტუს სასახლე“ ძველად ცნობილი იყო როგორც  ნაციონალური ასამბლეის ადგილი ესტადო ნოვოს (პორტუგალიის მეორე რესპუბლიკის) პერიოდში.

მინი|წმინდა ბენტუს სასახლე

პორტუგალიის კონსტიტუციის მიხედვით, ერთ-პალატიანი პარლამენტი არის წარმომადგენლობით კრება, რომელშიც შედის პორტუგალიის ყველა ქალაქის წარმომადგენელი. კონსტიტუციაში პარლამენტი განსაზღვრულია როგორც ქვეყნის ერთრთი უმაღლესი სახელისუფლებო ორგანო.

მინი|პარლამენტის შემადგენლობა

## პოლიტიკური ჯგუფები 
პარლამენტში არის 230 წევრი. ბოლო არჩევნების მიხედვით (27 სექტემბერი 2009) პარლამენტი დაკომპლექტებულია შემდეგნაირად:
* სოციალური პარტია (97)
* სოციალ-დემოკრატიული პარტია (81)
* სახალხო პარტია (21)
* მემარცხენე ბლოკი (16)
* პორტუგალიის კომუნისტური პარტია (13)
* მწვანეები (2)

## რესურსები ინტერნეტში 
* პორტუგალიის პარლამენტის ოფიციალური საიტი 

კატეგორია:პორტუგალიის პოლიტიკა
კატეგორია:პორტუგალიის პარლამენტი
იმიტირებული ქრონიკა

**იმიტირებული ქრონიკის** სახელით ცნობილია სიუჟეტი, რომელიც 2010 წლის 13 მარტს 20:00 საათზე, ტელეკომპანია „იმედის“ ეთერში, გადაცემა „სპეციალურ რეპორტაჟში“ გავიდა. 

## გადაცემა 
საინფორმაციო გამოშვება „ქრონიკის“ წამყვანი ბოლო ორი წლის განმავლობაში საქართველოში მომხდარი ფაქტების დამონტაჟებული კადრების საფუძველზე აცხადებდა რომ, თითქოს „სამხრეთ ოსეთის“ ლიდერის, ედუარდ კოკოითის წინააღმდეგ განხორციელდა ტერაქტი, ქართულმა ოპოზიციამ შექმნა სახალხო ხელისუფლება, რომელთა ლიდერებმაც რუსეთთან კავშირი დაამყარეს, რუსეთის პრეზიდენტმა საქართველოს სრული ანექსიის ბრძანება გასცა, დაიბომბა აეროპორტები და საზღვაო პორტები. მოხდა საქართველოს პრეზიდენტის მიხეილ სააკაშვილის ლიკვიდაცია და სხვ.

მცირე გაფრთხილებაში, რომელიც ტელეკომპანიამ გადაცემის დაწყებამდე გააკეთა, აღინიშნა, რომ გადაცემა „მოდელირებული“ იყო, ანალოგიური განცხადება გაკეთდა გადაცემის ბოლოშიც, თუმცა  გადაცემის მსვლელობისას არანაირი წარწერა არ მიანიშნებდა იმაზე, რომ ეს იყო სპეციალური რეპორტაჟი მოვლენათა შესაძლო განვითარების შესახებ.

## რეაქცია 
### საქართველო 
იმიტირებულ ქრონიკას მალევე მოჰყვა მძაფრი რეაქცია.

დეპუტატ დიმიტრი ლორთქიფანიძის განცხადებით, იმიტირებული „ქრონიკის“ შემდეგ გარდაიცვალა ქალი, რომლის შვილიც ჯარში მსახურობს, თუმცა ეს ინფორმაცია ოფიციალურად არ დადასტურებულა.

საინფორმაციო სააგენტო, ინტერპრესნიუსის ინფორმაციით, ახალგორისა და გორის მოსახლეობის ნაწილმა სახლები დატოვა და ტყეებში გაიხიზნა. თბილისსა და ფოთში კი ბევრის ჯანმრთელობას საფრთხე შეექმნა და სასწრაფო სამედიცინო დახმარების გამოძახებები მნიშვნელოვნად გაიზარდა.

თბილისის რესპუბლიკის მოედანზე შეკრებილმა მოსახლეობამ ინსცენირებული გადაცემის დამკვეთად ხელისუფლება დაასახელა. იგივე აზრის იყო ოპოზიციის ნაწილიც.

ქ. თელავში ოპოზიციურმა პარტიებმა საპროტესტო მსვლელობა მოაწყვეს. მათმა აქტივისტებმა იმ ჟურნალისტების პასუხისგებაში მიცემა მოითხოვეს, რომლებმაც აღნიშნული გადაცემის მომზადებაში მონაწილეობა მიიღეს.

„სპეციალურ რეპორტაჟში“ გასული ინფორმაციების შესახებ ოფიციალური განცხადება გააკეთა პრეზიდენტის პრესსპიკერმა მანანა მანჯგალაძემ და აღნიშნა, რომ გადაცემამ პრეზიდენტის გულისწყრომა დაიმსახურა და რომ მსგავსი გადაცემა მედია სტანდარტების დარღვევა იყო.

2010 წლის 15 მარტს, ტელეკომპანია იმედის ხელმძღვანელმა გიორგი არველაძემ ეთერში გასული „იმიტაციის“ გამო პასუხისმგებლობა საკუთარ თავზე აიღო. მისი განცხადებით „საბოლოო ჯამში მიღებული შედეგი, ეთიკური თვალსაზრისით, მძიმე აღმოჩნდა. თუმცა, ეს არ წარმოადგენდა ამ გადაცემის გეგმასა და მიზანს. მთავარი პრინციპი იყო, რომ საზოგადოება გაფრთხილებული ყოფილიყო და გადაცემის დასაწყისში ეს ასეც გაკეთდა.“

### საერთაშორისო 
13 მარტის „ქრონიკამ“ დიდი რეზონანსი გამოიწვია საქართველოს ფარგლებს გარეთაც. გარდა იმისა, რომ ის ნეგატიურად შეფასდა რუსეთში, მას მკვეთრი რეაქცია მოჰყვა დასავლეთშიც. დასავლეთის წამყვანმა არხებმა 13 მარტის იმიტირებული „ქრონიკა“ 1991 წლის 19 დეკემბრის “ვრემიას” და 1938 წლის ნიუ-იორკის ერთ-ერთ რადიოსადგურს შეადარეს. ამ უკანასკნელმა მოულოდნელად შეწყვიტა მუსიკალური რადიოგადაცემა და გამოაცხადა, რომ დედამიწას თავს უცხოპლანეტელები დაესხნენ და ისინი ხალხს ხოცავდნენ. ნიუ-იორკში პანიკა დაიწყო, რასაც მასობრივი თავშეყრის ადგილებში ჭყლეტა და 20-მდე ამერიკელის დაღუპვა მოჰყვა.

## სქოლიო 
კატეგორია:იმედი (ტელეკომპანია)
კატეგორია:საქართველოს ტელევიზია
კატეგორია:საქართველოს პოლიტიკა
დინიშ I (პორტუგალია)

** დინიშ I**  (; დ. 9 ოქტომბერი, 1261, ლისაბონი, პორტუგალია — გ. 7 იანვარი, 1325, სანტარენი, პორტუგალია) — პორტუგალიის მეფე ბურგუნდიელთა დინასტიიდან 1279–1325 წლებში. აფონსუ III და ბეატრისა კასტილიელის შვილი. 

მეფე დიდ ყურადღებას უთმობდა კულტურას, ლიტერატურას. წერდა წიგნებს. მისი მმართველობის პერიოდში ლისაბონი ევროპის კულტურული ცენტრი იყო. მისი დეკრეტით დაარსდა ევროპაში ერთ-ერთი უძველესი კოიმბრის უნივერსიტეტი. 

## რესურსები ინტერნეტში
* ენციკლოპედია „ბრიტანიკა“

კატეგორია:პორტუგალიის მეფეები
კატეგორია:დაბადებული  9 ოქტომბერი
კატეგორია:დაბადებული 1261
კატეგორია:გარდაცვლილი 7 იანვარი
კატეგორია:გარდაცვლილი 1325
კატეგორია:ლისაბონში დაბადებულები
კოიმბრის უნივერსიტეტი

მინი|მარჯვნივ|250პქ|უნივერსიტეტის ეზო
**კოიმბრის უნივერსიტეტი** () – ევროპაში ერთ-ერთ უძველესი უნივერსიტეტი, მდებარეობს პორტუგალიის ქალაქ კოიმბრაში. დაარსებულია 1290 წელს. 

უნივერსიტეტში სწავლობს 23 ათასამდე სტუდენტი, გააჩნია 8 ფაკულტეტი და 4 საუნივერსიტეტო ქალაქი – კამპუსი. აქვს ევროპაში ყველაზე ძველი და მდიდარი ბიბლიოთეკა. კოიმბრის უნივერსიტეტი წარმოადგენს ქვეყნის უმსხვილეს კულტურულ ცენტრს. 

## ცნობილი უნივერსიტეტელები 
* ჯორჯ ბიუკენენი – XVI საუკუნის ჰუმანისტი 
* პედრუ ნუნეში – XVI საუკუნის მათემატიკოსი
* ჟოზე დი ანშიეტა – პირველი ბრაზილილელი მწერალი. 
* სიდონიუ პაიში – პორტუგალიის პრემიერ-მინისტრი და პრეზიდენტი 1917-1918 წწ. 
* ანტონიუ დი სალაზარი – პორტუგალიელი პოლიტიკური მოღვაწე, პორტუგალიის პრემიერ მინისტრი და დიქტატორი (1932—1968). 
* ანტონიუ ეგაშ მუნიში – ექიმი, ნობელიანტი (1949)
* კარლუშ მოტა პინტუ – პორტუგალიის პრემიერ-მინისტრი 1978-1979 წწ. 

## რესურსები ინტერნეტში 
* Coimbra University
* Universidade de Coimbra
* Interactive 3D picture: Old section of the University 
* Hospitais da Universidade de Coimbra 
* Associação Académica de Coimbra 
* Rádio Universidade de Coimbra (რადიოსადგური)

კატეგორია:პორტუგალიის უნივერსიტეტები
კატეგორია:მსოფლიო მემკვიდრეობის ძეგლები პორტუგალიაში
კატეგორია:უნივერსიტეტები ანბანის მიხედვით
ბორის ბერიძე

**ბორის იოსების ძე ბერიძე** (დ. 13 ივლისი, 1888, — გ. 17 თებერვალი, 1917) — ერთ-ერთი პირველი ქართველი სამხედრო მფრინავი, რუსეთის არმიის შტაბს-კაპიტანი. პირველი მსოფლიო ომის მონაწილე.

აზნაური; დაიბადა ქუთაისის გუბერნიაში რუსეთის არმიის პოლკოვნიკის ოჯახში. 1906 წელს დაამთავრა ვორონეჟის კადეტთა კორპუსი. 1906–1908  წლებში სწავლობდა პავლეს სამხედრო სასწავლებელში, რომლის დასრულების შემდეგ პოდპორუჩიკის წოდებით გადაიყვანეს 34-ე საარტილერიო ბრიგადაში. 1915  წელს მიიღო შტაბს-კაპიტნის წოდება. პირველი მსოფლიო ომის დროს მსახურობდა მე-3 საარმიო საავიაციო რაზმში. დაიღუპა დასავლეთის ფრონტზე მოწინააღმდეგის პოზიციებზე სადაზვერვო ფრენის დროს: მართავდა „ვუაზენის“ ტიპის აპარატს, რომელიც საჰაერო ბრძოლაში ჩამოაგდო მტრის „ფოკერის“ ტიპის გამანადგურებელმა. დაჯილდოებული იყო წმ. ანას II და IV, წმ. სტანისლავის II და III, წმ. გიორგის IV (1917) ხარისხის ორდენებით.
## ლიტერატურა
*  Авиаторы - кавалеры ордена Св. Георгия и Георгиевского оружия периода Первой мировой войны 1914-1918 годов: Биографический справочник / Сост. М.С. Нешкин, В.М. Шабанов. - М: «Российская политическая энциклопедия» (РОССПЭН), 2006

## რესურსები ინტერნეტში
*  РетропланЪ

კატეგორია:დაბადებული  13 ივლისი
კატეგორია:დაბადებული 1888
კატეგორია:გარდაცვლილი 17 თებერვალი
კატეგორია:გარდაცვლილი 1917
კატეგორია:ქართველი მფრინავები
კატეგორია:ქართველები პირველ მსოფლიო ომში
კატეგორია:წმინდა ანას III ხარისხის ორდენის კავალრები
კატეგორია:წმინდა ანას IV ხარისხის ორდენის კავალრები
კატეგორია:წმინდა სტანისლავის II ხარისხის ორდენის კავალრები
კატეგორია:წმინდა გიორგის IV ხარისხის ორდენის კავალრები
ბეირა-ლიტორალი

მინი|მარჯვნივ|150პქ|ბეირა-ლიტორალი
**ბეირა-ლიტორალი** () –  პორტუგალიის  ისტორიული პროვინცია. არსებობდა 1936—1976 წლებში. დედაქალაქი იყო კოიმბრა.  მოიცავდა დღევანდელ 33 მუნიციპალიტეტს.

კატეგორია:პორტუგალიის ისტორიული პროვინციები
პორტუს უნივერსიტეტი

thumb|250px|რექტორატის შენობა
**პორტუს უნივერსიტეტი** () — უმსხვილესი უნივერსიტეტი  პორტუგალიაში (დაახლ. 29 ათ. სტუდენტი).

დაარსდა პორტუგალიის რესპუბლიკის დროებითი მთავრობის დეკრეტით 1911 წლის 22 მარტს. უნივერსიტეტის პირველი რექტორი იყო ცნობილი მათემატიკოსი ფრანსიშკუ გომეშ ტეიშეირა. ამჟამად რექტორია (2006 წლიდან) – ჟოზე კარლუშ დიოგუ მარკეშ დუშ სანტუში. დევიზი  — .

უნივერსიტეტი მდებარეობს ქალაქ პორტუში. მისი 14 ფაკულტეტი განფენილია უნივერსიტეტის 3 კამპუსში. უნივერსიტეტს კავშირი აქვს მსოფლიოს 500-მდე უნივერსიტეტთან. 

## რესურსები ინტერნეტში
* ოფიციალური საიტი  

კატეგორია:პორტუგალიის უნივერსიტეტები
კატეგორია:უნივერსიტეტები ანბანის მიხედვით
Pavarotti and Friends

**Pavarotti and Friends** () — ლუჩანო პავაროტისა და ცნობილ შემსრულებელთა ერთობლივი კონცერტებისა და მუსიკალური ალბომების სერია. კონცერტები თითქმის ყოველ წელს ტარდებოდა პავაროტის მშობლიურ ქალაქ მოდენაში. მათ უამრავი მაყურებელი ესწრებოდა, ხოლო მონაწილეობდა არაერთი ჯგუფი თუ სოლო-შემსრულებელი - თითქმის ყველა მუსიკალური ჟანრიდან. ყველა კონცერტიდან შემოსული თანხა ირიცხებოდა ფონდში War Child, ბოსნიაში, გვატემალაში, კოსოვოსა და ერაყში ხალხის დასახმარებლად. ამ წვლილისათვის სარაევომ პავაროტი თავის საპატიო მოქალაქედ გამოაცხადა.

## ალბომები 
წარმოდგენილი ალბომები საკონცერტო ჩანაწერებია.

* *Pavarotti & Friends* (1993)
* *Pavarotti & Friends 2* (1995)
* *Pavarotti & Friends Together for the Children of Bosnia* (1996)
* *Pavarotti & Friends for War Child* (1996)
* *Pavarotti & Friends For The Children of Liberia* (1998)
* *Pavarotti & Friends for Guatemala and Kosovo* (1999)
* *Pavarotti & Friends for Cambodia And Tibet* (2000)
* *Pavarotti & Friends - for Afghanistan* (2001)

## რესურსები ინტერნეტში 
*ლუჩანო პავაროტის ოფიციალური საიტი 

კატეგორია:ლუჩანო პავაროტი
კატეგორია:საქველმოქმედო კონცერტები
Pavarotti & Friends Together for the Children of Bosnia

***Pavarotti & Friends Together for the Children of Bosnia*** — პროექტის Pavarotti and Friends 1995 წელს მოდენაში გამართული კონცერტის ჩანაწერი. იგი გამოვიდა 1996 წელს, ლეიბლზე Decca Records. ჩანაწერზე წარმოდგენილია ლუჩანო პავაროტის დუეტები სხვადასხვა ცნობილ შემსრულებელთან. აგრეთვე გამოვიდა ვიდეოს სახით.

## სიმღერების სია
;CD

# Per colpa di chi? (ცუკერო) - 3:54
# Serenata rap / Mattinata (ჯოვანოტი, პავაროტი) - 4:13
# Can We Go Higher? (ნენად ბახი) - 4:18
# Ordinary World (საიმონ ლე ბონი, პავაროტი)- 5:44
# Clap Clap (The Clapping Song) (Gam Gam) - 4:46
# Miss Sarajevo (ბონო, ბრაიან ინო, ეჯი, პავაროტი) - 6:07
# Cosí Celeste (ცუკერო) - 4:44
# Linger (დოლორეს ო’რიორდანი)- 4:36
# Come Back to Sorrento (მიტ ლოუფი, პავაროტი) - 3:25	 	
# Penso positivo (ჯოვანოტი) - 6:00
# Vesti la giubba (მაიკლ ბოლტონი, პავაროტი) - 3:17
# Heaven Can Wait (მიტ ლოუფი) - 5:21	 	
# Ave Maria (დოლორეს ო’რიორდანი, პავაროტი) - 3:53
# One (ბონო, ბრაიან ინო, ეჯი) - 4:55
# Long Black Veil [Medley] (The Chieftains) - 5:33	 	
# Funiculì, funiculà (The Chieftains, პავაროტი) - 2:11
# Nessun dorma (ყველა შემსრულებელი) - 2:54

;ვიდეო

#Per colpa di chi? (ცუკერო)
#Serenata rap / Mattinata (ჯოვანოტი, პავაროტი)
#Can We Go higher? (ნენად ბახი)
#Ordinary World (საიმონ ლე ბონი, პავაროტი)
#Clap Clap (The Clapping Song) (Gam Gam)
#Can I Touch You ... There? (მაიკლ ბოლტონი)
#Miss Sarajevo (ბონო, ბრაიან ინო, ეჯი, პავაროტი)
#Così celeste  (ცუკერო)
#Linger (დოლორეს ო’რიორდანი)
#Come Back To Sorrento  (მიტ ლოუფი)
#Penso positivo  (ჯოვანოტი)
#Vesti la giubba (მაიკლ ბოლტონი, პავაროტი)
#Heaven Can Wait (მიტ ლოუფი)
#Ave Maria (დოლორეს ო’რიორდანი, პავაროტი)
#One (ბონო, ბრაიან ინო, ეჯი)
#The Long Black Veil (medley) (The Chieftains)
#Funiculì, funiculà (The Chieftains, პავაროტი)
#Nessun dorma (ყველა შემსრულებელი)

## სქოლიო 
კატეგორია:1996 წლის საკონცერტო ალბომები
კატეგორია:საქველმოქმედო ალბომები
კატეგორია:Pavarotti and Friends-ის ალბომები
კატეგორია:Decca Records-ის ალბომები
ლისაბონის უნივერსიტეტი

**ლისაბონის უნივერსიტეტი** ( [], ასევე  *Universidade Clássica de Lisboa*) — ერთ-ერთი უმსხვილესი უნივერსიტეტი პორტუგალიაში. უნივერსიტეტის 8 ფაკულტეტზე სწავლობს 20 000 სტუდენტი. უნივერსიტეტის საერთო ფართობია 145 997,93 მ². უნივერსიტეტი დაარსდა 1288 წელს პორტუგალიის მეფის დინიშ I მიერ. 

## რესურსები ინტერნეტში 
* University of Lisbon  
* University of Lisbon - Faculty of Law   
* University of Lisbon - Faculty of Sciences  
* University of Lisbon - Faculty of Medicine  
* University of Lisbon - Faculty of Letters   
* University of Lisbon - Faculty of Pharmacy  
* University of Lisbon - Faculty of Fine-Arts   
* University of Lisbon - Faculty of Dental Medicine  
* University of Lisbon - Faculty of Psychology and Education Science   
* University of Lisbon - Institute of Social Sciences  
* University of Lisbon - The Confucius Institute  
* University of Lisbon - Cli  
## სქოლიო
კატეგორია:პორტუგალიის უნივერსიტეტები
კატეგორია:უნივერსიტეტები ანბანის მიხედვით
არსენ ცუხიშვილი

**არსენ ცუხიშვილი** (დ. 7 ივლისი, 1966, ჩიხა, საჩხერის მუნიციპალიტეტი) – საქართველოს შეიარაღებული ძალების პოლკოვნიკი; 2009 წლის ოქტომბრიდან საქართველოს შეიარაღებული ძალების გაერთიანებული შტაბის უფროსის მოადგილე.

სწავლობდა თბილისის უმაღლესი სამეთაურო საარტილერიო სასწავლებელში (1983-87). მსახურობდა საბჭოთა კავშირის არმიაში (1987-92). 1993 წლის თებერვლიდან საქართველოს შეიარაღებულ ძალებშია სხვადასხვა თანამდებობებზე. 2005 წლიდან საარტილერიო ბრიგადის ოფიცერი, 2008-09 წწ. მეორე საარტილერიო ბრიგადის მეთაური, 2009 წ. პირველი ქვეითი ბრიგადის მეთაური. 2009 წლის ოქტომბრიდან საქართველოს შეიარაღებული ძალების გაერთიანებული შტაბის უფროსის მოადგილე. 
## რესურსები ინტერნეტში
* არსენ ცუხიშვილი. საქართველოს თავდაცვის სამინისტრო (WebCite არქივი)

კატეგორია:დაბადებული 1966
კატეგორია:ქართველი სამხედრო მოღვაწეები
კატეგორია:დაბადებული 7 ივლისი
პედრუ I (პორტუგალია)

** პედრუ I სამართლიანი**  (; დ. 8 აპრილი, 1320, კოიმბრა, პორტუგალია — გ. 18 იანვარი, 1367, ეშტრემოში, პორტუგალია) — პორტუგალიის მეფე ბურგუნდიელთა დინასტიიდან 1357–1367 წლებში. აფონსუ III და ბეატრისა კასტილიელის  შვილი. 

პედრუ I მკაცრი, მაგრამ სამართლიანი მმართველი იყო. სწორედ ამიტომ შეარქვეს მას მეტსახელად „სამართლიანი“.  

## ქორწინება
ჯერ კიდევ 5 წლის ასაკში დააქორწინეს 10 წლის ბლანკა კასტილიელზე. 8 წლის შემდეგ ეს ქორწინება გააუქმეს. 1339 წელს კი ცოლად შერთეს კონსტანცა კასტილიელი, რომელთანაც შეეძინა 3 შვილი. დედოფლის გარდაცვალების შემდეგ მეფე მრავალი წლის განმავლობაში ცხოვრობდა თავის საყვარელთან – ინეს დე კასტრო, რომლისგანაც მას კიდევ 4 შვილი შეეძინა.  1355 წელს საყვარელიც გარდაეცვალა და ორი წლის შემდეგ უკანონო შვილი გააჩინა ტერეზია ლორენცოსაგან. სწორედ ეს უკანონო შვილი ჟუან I გახდა პორტუგალიის მეფე და ავისის დინასტიის დამაარსებელი. 

კატეგორია:პორტუგალიის მეფეები
კატეგორია:დაბადებული 8 აპრილი
კატეგორია:დაბადებული 1320
კატეგორია:გარდაცვლილი 18 იანვარი
კატეგორია:გარდაცვლილი 1367